શહેરમાં ગઇ કાલે સવારે અખબારનગર સર્કલ પાસે બેફામ ગતિએ બસ હંકારતાં રીટાબહેન રાઠોડ, વટવા જીઆઇડીસી પાસે સાઇકલ સવાર શ્યામ બહાદુર તેમજ સારંગપુર પાણીની ટાંકી પાસે અતુલ રાઠોડના એએમટીએસ બસની ટક્કરથી મોત થતાં અમદાવાદીઓ સ્તબ્ધ બન્યા છે. જોકે એએમટીએસ બસના ડ્રાઇવર તેજ ગતિએ બસ દોડાવતા હોવાની ફરિયાદનો રોજે રોજ તંત્ર સમક્ષ ઢગલો થતો હોવા છતાં સત્તાવાળાઓ કુંભકર્ણની નિદ્રામાં હોઇ શહેરીજનોના જાનમાલ સતત જોખમાઇ રહ્યાં છે.